open-index/open-wikipedia-markdown huggingface dataset:
Upcycling

**Upcycling** eli **uusiojalostus** tai **uusiotuottaminen** tarkoittaa hyödyttömän materiaalin muuntamista uuteen muotoon, jolla on entistä parempi laatu tai suurempi arvo. Tuolloin esimerkiksi tuotannon ylijäämä, sivutuotteet tai hukkapalat hyödynnetään sen sijaan että niistä tulisi jätettä. 2020-luvulla kiertotalouden pääpaino on ollut nimenomaan tuotannon eri vaiheiden ylijäämän hyödyntämisessä. Suomen kielessä termiä upcycling alettiin käyttää ehkä 2010-luvun alkupuolella.

Uusiojalostusta on ehdotettu yhdeksi ratkaisuksi kestävän kehityksen edistämiseen, koska sen avulla jo kertaalleen käyttöön otetut luonnonvarat voidaan käyttää uudelleen, eikä uusia luonnonvaroja tarvitsisi ottaa käyttöön.

## Tekstiilien uusiojalostus

Tekstiilialalla hukkamateriaalia syntyy jokaisessa tuotantovaiheessa. On monia tapoja jalostaa tekstiilituotteita uusiksi. Yksinkertaisimmillaan useampia eri tuotteita yhdistetään toisiinsa sellaisenaan. Muuntamisessa tuotteen ulkomuoto alkaa puolestaan muuttua niin paljon, että siitä alkaa tulla uusi tuote. Uudessa tuotteessa saattaa kuitenkin säilyä viitteitä alkuperäiseen tuotteeseen. Tuotetta voidaan muokata vain vähän uudenlaiseksi esimerkiksi siirtämällä kangasta toiseen paikkaan tai lisäämällä uutta materiaalia. Lopulta tuote voidaan avata saumoistaan ja ottaa jälleen käyttöön raakamateriaalina. Raakamateriaalista tehty tuote ei enää muistuta alkuperäistä tuotetta.

## Yritystoiminta
Suomessa on yrityksiä, joiden toimintaperiaate perustuu upcyclingin hyödyntämiseen. Esimerkiksi pääkaupunkiseudun kierrätyskeskusten yhteydessä toimii kauppoja, joissa myydään kierrätykseen jätetyistä materiaaleista valmistettuja tuotteita täysin uusin käyttötarkoituksin. Kierrätyskeskuksen uusiotuotteiden mallisto on nimeltään Plan B. Muun muassa Globe Hope käyttää valmistamiensa laukkujen, vaatteiden ja asusteiden materiaalina kierrätystekstiilejä. Vuonna 2014 Vuoden suomalainen muotiteko -palkinnon saanut Pure Waste Textiles puolestaan valmistaa teollisuuden tekstiilijätteestä lankaa, josta valmistetaan kankaita, neuloksia ja niistä vaatteita ja asusteita.

## Katso myös

* Zero waste

## Lähteet

* 

### Viitteet

## Aiheesta muualla

* Pääkaupunkiseudun Kierrätyskeskus Oy:n kaupat 
*
Miksi naiset rakastuu renttuihin?

"**Miksi naiset rakastuu renttuihin?**" on rap-artisti Tuomas Kauhasen 3. elokuuta 2012 julkaistu single hänen tulevalta debyyttialbumiltaan. Sekä alkuperaisestä kappaleesta että remixistä on julkaistu musiikkivideo.

## Kappaleet
# Miksi naiset rakastuu renttuihin? (mukana Mikko)
# Miksi naiset rakastuu renttuihin? (Remix) (mukana Cheek & Elastinen)
NU’EST

**NU’EST** (New Established Style and Tempo; ) oli eteläkorealainen yhtye, joka koostui viidestä jäsenestä. Yhtyeeseen kuului johtaja, koreankielinen räppäri JR, englanninkielinen räppäri Aron, kaksi laulajaa; Ren (maknae), Minhyun  ja päälaulaja Baekho. NU’EST oli ensimmäinen poikabändi Pledis Entertainmentiltä. Yhtye debytoi maaliskuussa 2012 kappaleellaan Face.

Yhtyeen koreankielisestä nimestä vokaalit poistettaessa jää jäljelle kirjaimet, jotka muodostavat sanan LOVE (tyyliteltynä L.O.∧.E tai Kor. ㄴㅇㅅㅌ). Yhtyeen fanit kutsuvat itseään kyseisellä nimellä.

Vuonna 2017 ryhmän neljä jäsentä, Baekho, JR, Ren ja Minhyun osallistuivat Produce 101 -kilpailuun. Kaikki neljä pääsivät kilpailun finaaliin asti, mutta ainoastaan Minhyun sijoittui TOP 11:een ja debytoi "Wanna One" -nimisessä ryhmässä. Minhyun oli mukana Wanna Onessa vuoden 2018 loppuun saakka, jonka aikana NU'EST toimi nimellä NU'EST W. Kirjain W tulee englanninkielisestä sanasta "waiting" joka tarkoittaa odottamista.

Helmikuussa 2022 Pledis Entertainment tiedotti yhtyeen jäsenten Aron, JR ja Ren jättäneen uusimatta sopimuksensa levy-yhtiön kanssa. Nu'est julkaisi viimeisen albuminsa *Needle & Bubble* nimikkosinglellä "Spring, Again" sekä virallisesti lopetti toimintansa kymmenvuotispäivänään 15. maaliskuuta 2022.

## Jäsenet

## Diskografia
### Studioalbumit
; Koreankieliset albumit
* ** (2014)
* *[[Romanticize(NU'EST album)|Romanticize]]* (2021)
; Japaninkieliset albumit
* *[[Bridge the World]]* (2015)
* *Drive* (2020)

## Lähteet

## Aiheesta muualla

* 
* Kotisivut
Marlboro Classics

**Marlboro Classics** on italialainen muotitalo. Brändi on perustettu 1980-luvulla, ja se on osa italialaista Valentino Fashion Groupia.
Baltimoren salaliitto

**Baltimoren salaliitto** () oli vuonna 1861 epäilty salaliitto, jonka tarkoituksena olisi ollut presidentti Abraham Lincolnin salamurha. Salamurhan epäiltiin tapahtuvan Lincolnia kuljettaneen junan kulkiessa Baltimoren kaupungin läpi 23. helmikuuta 1861. Turvamiehensä Allan Pinkertonin suosituksesta Lincoln muutti suunnitelmiaan matkan suhteen, eikä presidentin henkeä uhattu Baltimoressa. Koko salaliiton olemassaolo on kuitenkin kiistanalaista ja nykyisin valtaosa historioitsijoista uskoo, ettei salaliittoa ollut laisinkaan.

John Wilkes Booth onnistui Lincolnin salamurhassa vuonna 1865.

## Salaliitto
11. helmikuuta 1861 juuri presidentiksi valittu Lincoln aloitti Springfieldistä, Illinoisista, junamatkansa kohti Washingtonia. Matkan turvaamiseksi Wilmington and Baltimore Railroad -niminen rautatieyhtiö palkkasi Allan Pinkertonin, yhden aikansa kuuluisimmista salapoliiseista, turvaamaan Lincolnin matkaa. Pinkerton uskoi, että Lincoln yritettäisiin murhata junan kulkiessa Baltimoren läpi päivällä 23. helmikuuta. Pinkertonin teorian mukaan Lincoln olisi salamurhattu Calvert Street Station of the Northern Centralin ja Camden Street Station of the Baltimore and Ohio Railroadin välillä Baltimoren keskustassa.

Estääkseen mahdollisen salaliiton Pinkerton määräsi illalla 22. helmikuuta Baltimoreen kulkeneet lennätinlinjat katkaistavaksi mahdollisten salaliittolaisten yhteydenpidon estämiseksi ja siirsi Lincolnin erikoisjunaan, joka kulki Baltimoren läpi keskellä yötä. Koska kaupungin säädökset kielsivät junien käyttämisen yöaikaan, Lincolnin juna vedettiin Baltimoren läpi hevosvoimin. Kun Lincolnia kuljettanut juna pääsi keskustan ulkopuolelle, Pinkerton viestitti Philadelphia, Wilmington and Baltimore Railroad -yhtiölle ”luumupuun toimittaneen pähkinät turvallisesti perille” ().

Lincolnin oma juna, jossa muun muassa Lincolnin sihteeri, vaimo ja lapset matkustivat, kulki kaupungin läpi alkuperäisen suunnitelman mukaisesti seuraavana päivänä. Suuri joukko ihmisiä oli saapunut Baltimoren keskustaan katsomaan presidentin junaa, josta Lincoln kuitenkin puuttui.

## Vaikutukset
Lehdistö irvaili pitkään Lincolnin salaiselle matkalle Baltimoren läpi ja aihe oli suosittu myös pilapiirtäjien keskuudessa. Yksi tunnetuimmista Baltimoren salaliittoa koskevista pilapiirroksista on Adalbert Volckin piirros ”Passage Through Baltimore” (), jossa Lincoln tirkistää yöasu päällään vaununsa ovenraosta mahdollisen salamurhan varalta.

Valtaosa historioijista uskoo nykyisin, ettei Baltimoren salaliittoa todellisuudessa ollut olemassa. Myös Lincolnin epäillään myöhemmin katuneen päätöstään kulkea Baltimoren läpi salaa.

## Lähteet
The 2nd Law

**The 2nd Law** on englantilaisen vaihtoehtorockyhtye Musen kuudes studioalbumi, joka julkaistiin 1. lokakuuta 2012. Albumi myi ensimmäisellä viikolla 101 000 kappaletta ja kipusi Billboard 200 listan sijalle 2. Muse kertoo saaneensa vaikutteita Queenilta, David Bowielta ja Stevie Wonderilta albumin kappaleissa. *Unsustainable*-kappaleeseen he saivat vaikutteita dubstep-artisti Skrillexiltä. Ensimmäinen single *Survival* julkistettiin kesäkuussa ja se oli Lontoon olympialaisten 2012 virallinen kisakappale. Toinen single *Madness* julkaistiin elokuun 20. päivä. Albumin nimi tulee termodynamiikan toisesta pääsäännöstä, eli eristetyssä systeemissä entropia kasvaa.

## Kappaleet

## Kokoonpano
* Matthew Bellamy – laulu, kitara, koskettimet, piano, syntetisaattorit, ohjelmointi, tuotanto
* Christopher Wolstenholme – basso, taustalaulu, laulu kappaleissa "Save Me" ja "Liquid State", tuotanto
* Dominic Howard – rummut, syntetisaattorit, ohjelmointi, tuotanto

## Arvostelut
* Allmusic: 
* Entertainment Weekly: C+
* Kaaoszine: 10/10
* Metacritic: 70/100
* Pitchfork Media: 5.5/10
* Rolling Stone: 
* Rumba: 
* Soundi: 

## Lähteet
Jäätäviin korkeuksiin

**Jäätäviin korkeuksiin** () on toimittaja, kirjailija ja kiipeilijä Jon Krakauerin omakohtaisiin kokemuksiin perustuva kirja. Vuonna 1996 Krakauer lähti Outside-aikakauslehden, joka oli hänen työnantajansa, rahoittamana valloittamaan maailmaan korkeinta vuorta, Mount Everestiä. Krakauer pääsi Adventure Consultants -retkikunnan mukaan, jota oli johtamassa uusiseelantilainen Rob Hall. 

Matka osoittautui täydeksi katastrofiksi, jossa kuoli kahdeksan ihmistä. Retkikunnasta kuusi pääsi kiipeämään Mount Everestin huipulle, mutta vain kaksi selviytyi paluumatkalla takaisin, toinen heistä oli Krakauer. Muut menehtyneet olivat muista retkikunnista, jotka kiipesivät samana päivänä Everestille.
Pääasiallinen syy katastrofille oli sääolosuhteiden totaalinen muutos. Myös se, että huipulle yritti useampi retkikunta samaan aikaan ja samaa reittiä, puuroutti ja hidasti kiipeilijöiden kulkua ratkaisevasti. Monet jotka selviytyivät, saivat raajoihinsa pahoja paleltumia,  joita voitiin hoitaa vain amputoimalla.

Vuonna 1997 julkaistiin kirjaan perustuva televisioelokuva *Murhenäytelmä Everestillä*.

## Lähteet
Egyptin alle 23-vuotiaiden jalkapallomaajoukkue

**Egyptin alle 23-vuotiaiden jalkapallomaajoukkue** on Egyptin jalkapalloliiton hallinnoima joukkue, joka edustaa Egyptiä jalkapallon kansainvälisissä kilpailuissa, kuten olympialaisissa. Egypti selvisi ensimmäisen kerran olympialaisiin vuonna 1920. Joukkueen paras saavutus olympialaisissa on neljäs sija vuoden 1928 kisoista, jossa se hävisi pronssiottelun Italialle. Egypti on voittanut myös kahdesti kultaa All-Africa Games kisoissa vuosina 1987 ja 1995. Lisäksi Egypti on voittanut pronssia vuoden 2011 alle 23-vuotiaiden Afrikan-mestaruuskilpailuissa.

## Valmentajat
*  Hany Ramzy (2010–)

## Aiheesta muualla
* Egyptin olympiamaajoukkue Goalzz sivustolla
Leandro Damião

**Leandro Damião da Silva dos Santos** (s. 22. heinäkuuta 1989 Jardim Alegre, Brasilia) on brasilialainen jalkapalloilija. Hän edustaa espanjalaista Betisiä ja on pelipaikaltaan hyökkääjä.

## Seurajoukkueura
Damião aloitti jalkapalloilu-uransa paikallisista jalkapalloseuroista, joissa hän pelasi keskikenttäpelaajana. Ennen siirtymistään Atlético Tubarãon junioreihin, hän kävi Atlético Ibiraman testeissä, mutta ei tullut vielä tuolloin valituksi seuran junioriakatemiaan. Tässä välissä hän oli myös lähellä lopettaa koko jalkapallouransa, tarkoituksenaan keskittyä enemmän perheensä tukemiseen. Hän onnistui kuitenkin vakuuttamaan peliesityksillään Atlético Tubarãossa ja sai näin toisen mahdollisuuden Atlético Ibiramaan.

Kesällä 2009 Damião siirtyi Internacionalin alle 20-vuotiaiden joukkueeseen, jossa hän voitti kolme pokaalia. Sieltä hän sai kutsun seuran reservijoukkueeseen ja hieman tämän jälkeen edustusjoukkueeseen. Aikuisten tasolla hän voitti ensimmäisen pokaalinsa elokuussa 2010, kun joukkue kaatoi meksikolaisen Guadalajaran Copa Libertadoresin loppuottelussa.

## Maajoukkueura
Damião sai ensimmäisen kutsunsa Brasilian maajoukkueeseen maaliskuussa 2011 pelattavaan ystävyysotteluun Skotlantia vastaan. Hän teki ensiesiintymisensä maajoukkueessa samaisessa ottelussa, joka päättyi Brasilian 2–0-voittoon. Ensimmäisen maalinsa maajoukkueessa Damião teki 5. syyskuuta 2011 ystävyysottelussa Ghanaa vastaan.

## Lähteet

## Aiheesta muualla

* Leandro Damiãon tilastot National Football Teams -sivustolla
Jocke Karlsson

**Joakim "Jocke" Karlsson** (1971, Eskilstuna – 11. marraskuuta 2025) oli ruotsalainen muusikko. Hän aloitti musiikkiuransa on RAC-yhtye Pluton Svean laulajana, jonka jälkeen hän soitti kitaraa viikinkirock-yhtye Völund Smedissä ja monissa muissa yhtyeissä. Hän kuului psychobilly/rac a billy -yhtye Pitbullfarmiin ja toimi siinä laulajana.

Pluton Svea oli aktiivinen vuosina 1994-2000. Vuonna 2002 perustettu Pitbullfarm oli tauolla vuosina 2006-2012. Tauon aikana Karlsson liittyi Völund Smed -yhtyeeseen 2007. Yhtyeiden lisäksi Karlsson teki soololevyn *Here we go again*.

## Lähteet
Metropolismania 2

**Metropolismania 2** on Indi Softwaren kehittämä ja Natsumen julkaisema kaupunginrakennuspeli. Peli julkaistiin PlayStation 2:lle vuonna 2007. 

## Pelaaminen
Pelin idea on sama kuin aiemmassakin pelissä: Pelaajan tulee rakentaa suuri kaupunki ja ystävystyä kaupunkilaisten kanssa, jotta he suostuttelisivat sukulaisiaan ja ystäviään muuttamaan kaupunkiin. Asukkailla on erilaisia tarpeita, joita pelaajan tulee toteuttaa; jos tarpeita ei toteuta tarpeeksi pian, asukkaat suuttuvat ja muuttavat pois. Taloja ja rakennuksia on useita erilaisia, myös rautateitä voi rakentaa.

Uusia ominaisuuksia on muun muassa hahmon valinta. Hahmon sukupuolen pystyy valitsemaan, hiustyylin ja värin sekä kasvonpiirteet.
 
## Lähteet

## Aiheesta muualla
*
Maahockey kesäolympialaisissa 2012 – miesten turnaus

**Miesten maahockeyturnaus kesäolympialaisissa 2012** alkoi 30. heinäkuuta ja päättyi 11. elokuuta. Kaikki ottelut pelattiin Lontoon Riverbank Arenalla. 

Maahockeyn olympiaturnauksessa pelasi 12 joukkuetta, jotka oli jaettu kahteen lohkoon. Alkulohkossa joukkueet pelasivat kerran toisiaan vastaan. Välierissä lohkonsa paras kohtasi toisen lohkon kakkosen; voittajat etenivät loppuotteluun ja hävinneet kohtasivat pronssiottelussa. Loput joukkueet pelasivat keskenään sijoituksista: lohkon kolmannet vastakkain, kuten myös neljännet, viidennet ja kuudennet. 

Olympiakultaa voitti Saksa, se voitti loppuottelussa Alankomaat 2-1.

## Karsijat

* Etelä-Afrikka halusi kisoihin karsintaturnauksen kautta, vaikka voittikin Afrikan karsinnat. Maailmanranginkin perusteella kisoihin kutsuttiin Espanja.

## Erotuomarit

Kansainvälinen maahockeyliitto eli FIH nimesi 3. tammikuuta 2012 yhteensä 17 erotuomari kisoihin:

*  Christian Blasch
*  Ged Curran
*  David Gentles
*  Marcin Grochal
*  Colin Hutchinson
*  Nigel Iggo

*  Hamish Jamson
*  Kim Hong-Lae
*  German Montes de Oca
*  Raghu Prasad
*  Tim Pullman
*  Marcelo Servetto

*  Gary Simmonds
*  Nathan Stagno
*  Simon Taylor
*  Roel van Eert
*  John Wright

## Alkulohkot

### Alkulohko A




























### Alkulohko B




























## Sijoitusottelut

### Sijat 11. – 12.

### Sijat 9. – 10.

### Sijat 7. – 8.

### Sijat 5. – 6.

## Pudotuspelit

### Välierät



### Pronssiottelu

### Loppuottelu

## Lopulliset sijoitukset

## Lähteet
Vähin II hallitus

**Vähin II hallitus** oli 17. huhtikuuta 1995 – 6. marraskuuta 1995 toiminut Viron hallitus, jota johti kokoomuslainen pääministeri Tiit Vähi. Hallitus oli varsin lyhytikäinen toimien vain 205 päivää vuoden 1995 aikana.

## Hallituksen kokoonpano


## Lähteet
Adrian Ungur

**Adrian Ungur** (s. 25. tammikuuta 1985 Pitești) on romanialainen tennispelaaja. Parhaimmillaan hän on ollut kaksinpelissä ATP-listan sijalla 79 kesäkuussa 2012. Hän on naimisissa naistennispelaaja Liana Ungurin kanssa.

## Lähteet

## Aiheesta muualla
*Adrian Ungur ATP:n sivuilla
*Adrian Ungur ITF:n sivuilla
Uinnin lyhyen radan Euroopan-mestaruuskilpailut 2010

**Uinnin lyhyen radan Euroopan-mestaruuskilpailut** järjestettiin vuonna 2010 14. kertaa. Kilpailut pidettiin Alankomaiden Eindhovenissa 25.–28. marraskuuta. Kilpailujen tapahtumapaikka oli *Pieter van den Hoogenband Zwemstadion*, ja niihin osallistui joukkueita 36:sta maasta. Kilpailujen järjestäjänä toimi Euroopan uimaliitto LEN.

## Mitalistit
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset
Continuo

**Continuo** voi olla:

* Basso continuo, barokkimusiikin termi
* Continuo, peli
* *[[Continuo (albumi)|Continuo]]*, Avishai Cohenin albumi (2006)
Pitäjänmäen kirkko

**Pitäjänmäen kirkko** on Helsingissä Pitäjänmäen kaupunginosassa sijaitseva kirkkorakennus. Se on valmistunut vuonna 1959 alun perin Huopalahden seurakunnan sivukirkoksi. Siitä tuli Pitäjänmäen seurakunnan pääkirkko, kun seurakunta itsenäistyi 1966.

Kirkon ovat suunnitelleet arkkitehdit Eija ja Olli Saijonmaa. Kirkon julkisivut ovat tiiltä, katon yläpuolelle kohoava kellotapuli on betonia. Valmistuessaan kirkossa oli kirkkosalin, kahden seurakuntasalin, kerhotilojen ja kirkkoherranviraston lisäksi myös muun muassa liikuntasali. Vuosina 2005–2006 tehdyssä peruskorjauksessa liikuntasaliin tehtiin välipohja, jolla saatiin yläkertaan toimistotiloja ja alakertaan nuorisotilat. Rakennusta myös laajennettiin tekemällä siihen porrashuone ja hissi.

Kirkon urut ovat 17-äänikertaiset mekaaniset urut. Kirkkosalissa oli aluksi puinen risti, joka vuonna 1966 korvattiin alttaritaululla, taidemaalari ja graafikko Erik Granfeltin teoksella *Taivasten valtakunnan kevät*. Vuonna 1989 risti palautettiin kirkkosaliin ja alttaritaulu sai paikan seurakuntasalissa. Kirkkotekstiilit uusittiin peruskorjauksen yhteydessä.

## Lähteet
Antoine Busnois

**Antoine Busnois** (k. 1492) oli ranskalais-flaamilainen säveltäjä. Hän toimi muun muassa Kaarle Rohkean palveluksessa ja saattoi käydä Italiassa. Hänen chansoneitaan on monesti löydetty italialaisista lähteistä. Hänen säilyneeseen tuotantoonsa kuuluu kolme messua, kaksi Magnificatia, valitusvirsi, kahdeksan motettia ja noin kuusikymmentä chansonia.

## Lähteet
Eva Brunne

**Eva Brunne** (s. 1954 Malmö) on ruotsalainen luterilaisen kirkon piispa. Hän opiskeli Lundin yliopistossa ja sai pappisvihkimyksensä vuonna 1978. Hänet valittiin vuonna 2009 Tukholman hiippakunnan piispaksi. Hän siirtyi eläkkeelle 2019.  Hänen edeltjänsä piispan virassa oli Caroline Krook ja häntä seurasi Andeas Holmberg. Hän on avoimesti lesbo. Hänellä on vaimo ja poika; myös puoliso Gunilla Lindén on Ruotsin kirkon pappi., He ovat eronnet 2014.

## Lähteet
Jason Segel

**Jason Jordan Segel** (s. 18. tammikuuta 1980 Los Angeles, Yhdysvallat) on yhdysvaltalainen näyttelijä, koomikko ja elokuvakäsikirjoittaja. Hän on näytellyt muun muassa Marshall Eriksenin roolissa CBS:n televisiokomediasarjassa *[[Ensisilmäyksellä]]* ja muun muassa elokuvissa *[[Forgetting Sarah Marshall]]*, *[[Sex Tape – kadonneen videon metsästys]]*, *[[Paksuna]]*, *[[The Muppets]]* ja *[[Itse ilkimys]].* Hän on myös käsikirjoittanut elokuvat *Forgetting Sarah Marshall* ja *The Muppets*.

## Nuoruus
Segel syntyi tammikuussa 1980 Los Angelesissa. Hänen vanhempansa ovat Jillian (Jordan) ja juristi Alvin Segel. Hänen isänsä on juutalainen ja äitinsä on kristitty. Hänellä on kaksi sisarusta

## Filmografia
### Elokuvat

### Televisio

## Aiheesta muualla

*
*
Maahockey kesäolympialaisissa 2012 – naisten turnaus

**Naisten maahockeyturnaus kesäolympialaisissa 2012** alkoi 29. heinäkuuta ja päättyi 10. elokuuta. Turnauksen kaikki ottelut pelattiin Lontoon Riverbank Arenassa.

Turnauksen 12 joukkuetta oli jaettu kahteen lohkoon. Lohkon sisällä joukkueet kohtasivat toisensa kerran, jonka jälkeen molempien lohkojen kaksi parasta selviytyi välieriin. Lohkojen sijoilla kolme, neljä, viisi ja kuusi pelasivat sijoituksista keskenään. Välierien voittajat pelasivat loppuottelun, häviäjät pronssiottelun.

Olympiakultaa voitti Alankomaat. Se voitti loppuottelussa Argentiinan 2-0.

## Karsijat

* Etelä-Afrikka halusi kisoihin karsintaturnauksen kautta, vaikka voittikin Afrikan karsinnat. Maailmanranginkin perusteella kisoihin kutsuttiin Argentiina.

## Erotuomarit

Kansainvälinen maahockeyliitto eli FIH nimesi 3. tammikuuta 2012 yhteensä 17 erotuomari kisoihin:

*  Claire Adenot
*  Julie Ashton-Lucy
*  Stella Bartlema
*  Frances Block
*  Carolina de la Fuente
*  Elena Eskina

*  Amy Hassick
*  Kelly Hudson
*  Soledad Iparraguirre
*  Michelle Joubert
*  Kang Hyun-Young
*  Carol Metchette

*  Miao Lin
*  Irene Presenqui
*  Lisa Roach
*  Chieko Soma
*  Wendy Stewart

## Alkulohkot

### Alkulohko A




























### Alkulohko B




























## Sijoitusottelut

### Sijat 11. – 12.

### Sijat 9. – 10.

### Sijat 7. – 8.

### Sijat 5. – 6.

## Pudotuspelit

### Välierät



### Pronssiottelu

### Loppuottelu

## Lopulliset sijoitukset

## Lähteet
Antonio Bertali

**Antonio Bertali** (1605 Venetsia – 1669 Wien) oli italialainen säveltäjä. Hän työskenteli vuodesta 1624 wieniläisessä hovissa. Hänen uransa siellä alkoi viulistina; hän alkoi pian säveltää, ja vuonna 1649 hänestä tuli hovin Kapellmeister. Lisäksi Bertali työskenteli piispan hovissa Kremsierissä. Hänen tuotantoonsa kuuluu hengellistä musiikkia ja soitinsonaatteja, mutta hän tuli tunnetuksi ennen kaikkea ooppera- ja balettisäveltäjänä.

## Lähteet
Sigismondo d’India

**Sigismondo d'India** (1580? – 1629) oli italialainen säveltäjä. Hän oli todennäköisesti kotoisin Palermosta, mutta vietti nuoruutensa Napolissa. Hänen ensimmäinen julkaistu teoksensa oli *Il primo libro de mardigali a cinque voci* (1606). Kaikkiaan hänen tuotantoonsa kuuluu kahdeksan kirjaa madrigaaleja, kolme kirjaa motetteja ja kaksi kirjaa *villanelle alla napolitanoja*. Merkittävin d'India oli monodian säveltäjänä; hän julkaisi viisi *Musiche*-kirjaa yhdelle tai kahdelle lauluäänelle ja continuolle.

## Lähteet
Josh Radnor

**Josh Radnor** (s. 29. heinäkuuta 1974 Columbus, Ohio, Yhdysvallat) on yhdysvaltalainen näyttelijä. Hän on näytellyt muun muassa Ted Mosbyn roolissa komediasarjassa *[[Ensisilmäyksellä]]* (2005–2014). Hän on ohjannut ja käsikirjoittanut elokuvat *[[Rakkautta New Yorkissa]]* (*Happythankyoumoreplease*) ja *[[Liberal Arts]]*, joissa hän myös näyttelee.

## Lapsuus ja nuoruus
Radnor syntyi Columbuksessa Ohiossa. Hän on Carol ja Alan Radnorin lapsi. Hänellä on kaksi siskoa. Radnor varttui Columbuksen esikaupungissa Bexelyssä. Hän opiskeli ortodoksijuutalaisten päiväkouluissa (mukaan lukien Columbus Toorahn Akatemia), jotka kasvattivat vanhoillisjuutalaisin perintein.

## Ura
Vuonna 2001 Radnor valittiin ensin näyttelemään sarjassa *[[Off Centre]]*, mutta rooli peruttiin ja sen sai Eddie Kaye Thomas. Vuonna 2002 hän teki ensimmäisen Broadway-roolinsa näytelmässä *[[The Graduate]]*. Vuodesta 2005 lähtien Radnor on näytellyt Ted Mosbyn roolia sarjassa *Ensisilmäyksellä*. Hän on esiintynyt myös Ted Mosbyn äänenä sarjassa *[[Family Guy]]*. Radnor teki esikoisohjauksen elokuvassa *Rakkautta New Yorkissa*, jossa hän oli myös kirjailija ja tähti. Hänen toisessa elokuvassaan *Liberal Arts* on pääosissa hänen itsensä lisäksi Elizabeth Olsen. Radnor on esiintynyt mm. elokuvissa *[[Afternoon Delight]]* ja vNot Another Teen Movie*. *The Graduaten* lisäksi Radnor on esiintynyt lavalla näytelmissä *''She Loves Me''* ja *The Paris Letter*.

==Yksityiselämä==
Josh Radnor on seurustellut [[Lindsay Price]]n kanssa sen jälkeen kun pari tapasi *Ensisilmäyksellä''-sarjan kuvauksissa. Hän on myös seurustellut Julia Jonesin kanssa. Radnor asuu Los Angelesissa.

## Filmografia
### Elokuva

### Televisio

## Palkinnot ja Ehdokkuudet

## Lähteet
Uuden-Seelannin naisten maahockeymaajoukkue

**Uuden-Seelannin naisten maahockeymaajoukkue** (lempinimeltään *Black Sticks Women*) edustaa Uutta-Seelantia naisten maahockeyn maaotteluissa. Joukkueen parhaimpia saavutuksia ovat kaksi neljättä sijaa olympialaisissa, MM-kisojen nelossija, kultamitali Kansainyhteisön kisoissa sekä neljä mestaruutta Oseanian Hockey Cupissa. Kansainvälisen lajiliiton rankingissa Uusi-Seelanti on sijalla kuusi (kesäkuu 2020).

## Lähteet

* 

### Viitteet
Susana Baca

**Susana Baca** (s. 1944 Chorrillos) on afroperulaisen musiikin laulaja. Hän sai kansainvälistä huomiota "Maria Lando" -balladin tulkinnallaan vuonna 1995. Hän on perustanut puolisonsa kanssa Limassa afroperulaista kulttuuria vaalivan Instituto Negrocontinuon. Vuonna 2002 Baca voitti Latin Grammy -palkinnon albumista *Lamento Negro*. Hän voitti myös toisen Latin Grammyn vuonna 2011 yhteistyön tuloksena Calle 13:n kanssa.

Baca opiskeli kasvatustiedettä La Cantuta -yliopistossa. Hän on esittämisen lisäksi tutkinut perulaista musiikkia. Vuonna 2011 hän sai nimityksen maansa kulttuuriministeriksi.

## Lähteet

## Aiheesta muualla
* Viralliset sivut
Australian naisten maahockeymaajoukkue

**Australian naisten maahockeymaajoukkue** (lempinimeltään *Hockeyroos*) edustaa Australiaa naisten maahockeyn maaotteluissa. Joukkue pelasi ensimmäisen ottelunsa jo vuonna 1914 ja on edelleen yksi Australian menestyneimmistä maajoukkueista. Saavutuksina on kolme olympiakultaa (1988, 1996 sekä 2000) ja kaksi maailmanmestaruutta (1994 ja 1998). Lisäksi se on saanut MM-hopeaa 1990, 2006 ja 2014 sekä pronssia 1983. Naisten maahockeymaajoukkue on nimetty Australian parhaaksi joukkueeksi viidesti. Kansainvälisen lajiliiton rankingissä Australia on kolmas (kesäkuu 2020).

## Lähteet

* 

### Viitteet

## Aiheesta muualla
Vasek Pospisil

**Vasek Pospisil** (s. 23. kesäkuuta 1990 Vernon) on kanadalainen tennispelaaja. Parhaimmillaan hän on ollut kaksinpelissä ATP-listan sijalla 30 tammikuussa 2014.

Junioriurallaan Pospisil pääsi vuonna 2007 Yhdysvaltain avointen nelinpelin loppuotteluun Grigor Dimitrovin kanssa. He hävisivät kuitenkin ranskalaisparille.

Grand Slam -turnauksissa Pospisil on päässyt kahdesti kolmannelle kierrokselle; Australian avoimissa 2014 sekä Australian avoimissa 2015.

## Lähteet

## Aiheesta muualla

*Vasek Pospisil ATP:n sivuilla
*Vasek Pospisil ITF:n sivuilla
Office Animals

**Office Animals** on viikoittain internetissä ilmestyvä ilmainen strippimuotoinen huumorisarjakuva, joka kertoo nörteistä eläimistä. Sarjakuvaa piirtää Jaakko Alajoki. Sarjakuva on ilmestynyt perjantaisin vuodesta 2009 alkaen. Sarjakuvan päähenkilöitä ovat possu ja lehmä sekä sekalainen joukko muita satunnaisempia eläimiä. 

Sarjakuvan lisäksi on ilmestynyt myös animaatio ja peli.

## Aiheesta muualla
* Viralliset kotisivut 
* Peli 
* Animaatio
Ei uutta wanhaa...

**Ei uutta wanhaa...** on suomalaisen TTV-yhtyeen ensimmäinen ja myös viimeiseksi jäänyt studioalbumi. (LP-levyn etiketissä albumin nimenä on Ei uutta vanhaa.) Julkaisuvuosi on 1983 ja tuottajat ovat Juha Tikka ja Olli Haavisto. Äänityksestä on huolehtinut Make Törrönen Subway Studiolla helmikuussa 1983. Levy-yhtiö on CBS Records Oy. LP-levyt on valmistettu Hollannissa.

## Kappaleet

;A-puoli
# Tuttu TV:stä – 2:34
# Jalat maassa – 2:53
# Tuhkaa, tuskaa – 3:04
# Näin on kaikki kohdallaan – 3:08
# Valloittava, säkenöivä hän – 2:34
# Yön hetki – 3:06
# Monta miljoonaa – 3:22

;B-puoli
# Älä usko valheisiin – 3:29
# Aika liikkuu – 3:34
# Ei enää enempää – 3:32
# Luonnollinen joku muu – 3:34
# Pihalla – 3:11
# Ei uutta vanhaa tuu – 3:40
# Yksin yössä – 1:33

Tomi Ervi on tehnyt kaikki sovitukset ja kappaleet, paitsi "Ei uutta vanhaa tuu", jonka on tehnyt Martti Rechardt. Musiikkikustantamo on Fazer. LP-levyn etiketissä kappaleiden kestot on ilmoitettu hieman toisin kuin yllä olevissa levykannen tiedoissa.

## Kokoonpano
* Tomi Ervi – laulu, kosketinsoittimet, kitara (B7)
* Martti Rechardt – kitara (soolot B4, B6) , laulu
* Markku Kanerva – kitara (soolot A1, A2, A5, A6, B2), laulu 
* Jari Heino – basso, laulu
* Janne Haavisto – rummut, laulu

Yhtyeen keikkamyyntiä on hoitanut Rock Tops, Vuorikatu 4 C 23.

### Tuotanto
* Juha Tikka – tuottaja
* Olli Haavisto – tuottaja
* Make Törrönen – äänittäjä
* Timo Tuovinen – äänittäjä (flyygeli @ Photo Sonic, Toikka)
* Riitta Sourander – kansikuva

Kiitoksissa on lisäksi mainittu Tommi Liuhala, Peter Lerche ja Cati Hakulin. Albumi on omistettu Muffelle.

## Lähteet
* TTV LP *Ei uutta wanhaa...* (CBS 25391) 1983
Jees, olympialaiset, sanoi Ryhmy

**"Jees, olympialaiset", sanoi Ryhmy** on Ilmari Unhon ohjaama elokuva vuodelta 1952.

Armas J. Pullan sota-ajan tarpeisiin luoma kaksikko Ryhmy ja Romppainen seikkaili ensin kirjoissa, sitten kahdessa Risto Orkon elokuvassa, kunnes se vihdoin tässä elokuvassa herätettiin henkiin tulevien olympialaisten kunniaksi. Elokuvan katsojamäärät jäivät keskitasoa selvästi heikoimmiksi, ja veroluokka määrättiin korkeimmaksi, mistä tuottaja valitti – turhaan – aina KHO:een saakka.

## Näyttelijät

## Arviot
Aikalaisarvioissa elokuva tyrmättiin yksimielisesti. Royn lavastusta kyllä kehuttiin, mutta toisaalta ihmeteltiin, miksi lavastukseen oli tuhlattu niin paljon varoja. 

Eräs myöhempi arvioija toteaa, että mukana on muutamia mieleen tarttuvia repliikkejä, kuten ”Silloin mies vasta humalassa on, kun makaa maassa ja pelkää kaatuvansa.”

## Lähteet

## Aiheesta muualla
*
Pluton Svea

**Pluton Svea** (Eskilstuna) oli ruotsalainen RAC-yhtye, jonka laulajana toimi Jocke Karlsson. Pluton Svea perustettiin vuonna 1994 ja ne lopettivat vuonna 2002. Yhtye on käynyt esiintymässä myös Suomessa.

## Jäsenet
*Jocke Karlsson – laulu, kitara ja rummut
*Pugh – basso
*Finsken – rummut

## Levytykset
**Stöveltramp*
**88 % Unplugged*
**Drömmen om Frihet*
**Pitbull Power*
**Stöveltrampen ekar igen*
**Segermarschen*
**Genom kamp till Seger*
**Best of the best*

## Lähteet
Kabanossi

**Kabanossi** on puolalainen ohut sianlihasta tehty savustettu kestomakkara. Yleensä Kabanossin valmistuksessa käytetään 150 grammaa sianlihaa 100 gramma makkaraa varten. Maultaan kabanossi on savustettu ja lihaan voi olla lisätty erilaisia mausteita tai kuivattuja hienonnettuja hedelmiä kuten marjoja, jotka lisäävät aromia. 

Suomessa samalla nimellä myydään myös nakkeja muistuttavia maustettuja ruokamakkaroita. Kabanossi voi olla pehmeää tai erittäin kuivaa tuoreudesta rippuen. Tyypillisesti kabanossit ovat 60 cm pitkiä ja paksuudeltaan sentin luokkaa.

Nimi tulee itäpuolalaisesta nuorta perunoilla lihotettua karjua tarkoittavasta sanasta "kaban".

Suomessa HKScan on rekisteröinyt Kabanossi-nimen grillimakkaralleen, jolla ei ole mitään tekemistä aidon kabanossi-makkaran kanssa. Kabanossin valmistuksessa on seurattava aitoa puolalaista perinteistä tuotantotapaa.
Andy Sutton

**Andrew Cameron ”Andy” Sutton** (s. 10. maaliskuuta 1975 London, Ontario) on kanadalainen uransa päättänyt jääkiekkoilija, pelipaikaltaan puolustaja.

Fyysisestä pelistä tunnettu, isokokoinen Sutton on vuonna 1998 alkaneella pitkällä ammattilaisurallaan edustanut yhteensä seitsemää eri NHL-joukkuetta.

## NHL-ura
Michiganin teknillisen yliopiston joukkueessa yliopistokiekkoa pelannutta Suttonia ei ikinä varattu NHL:ään, vaan hän teki vapaana pelaajana sopimuksen San Jose Sharksin kanssa. Hän pelasi seurassa kahden kauden aikana 71 ottelua, kunnes laajennusseura Minnesota Wild hankki hänet  yhteydessä.

Pelattuaan Wildissa vajaan puolentoista kauden ajan Sutton siirtyi toiseen hiljattain perustettuun seuraan, Atlanta Thrashersiin. Hänestä tuli vakituinen Thrashersin puolustaja neljän kauden ajaksi, vaikka hän kävikin  pelaamassa Sveitsin pääsarjassa ZSC Lionsin riveissä.

Thrashersista lähdettyään Sutton edusti kolme kautta New York Islandersia, jonka jälkeen hän pelasi kauden 2009–2010 lopulla 18 runkosarjaottelua Ottawa Senatorsissa. Ottawasta Sutton jatkoi yhden loukkaantumisten täyttämän kauden ajaksi Anaheim Ducksiin, josta matka jatkui takaisin Kanadan puolelle, tällä kertaa Edmonton Oilersin riveihin.

22.5.2013 Andy Sutton ilmoitti lopettavansa uransa.

## Lähteet
* 
* 

### Viitteet
Flyvefisken-luokka

**Flyvefisken-luokka** eli **Standard Flex 300** on Tanskan laivaston neljäntoista partioalukseksi, ohjusveneeksi ja miinalaivaksi muuntautuvan aluksen muodostama alusluokka. Alukset tilattiin kolmessa erässä ja niistä on poistettu palveluksesta neljä. Alusten tehtävää voi vaihtaa tunneissa muuttamalla sille asennettuja asejärjestelmiä.

## Suunnittelu
Luokan alukset suunniteltiin modulaarisuutta käyttäen, mikä tunnetaan nimellä StanFlex. Aluksilla on sama runko, joka voidaan erilaisilla asekonteilla muuttaa haluttuun tehtävään sopivaksi. Muutostyö voidaan normaalisti toteuttaa kahdessa vuorokaudessa. Alusten käyttökohteet ovat siten:
*valvonta- ja saasteiden seuranta
*pintataistelu
*miinantorjunta
*miinalaiva
Asekontit ovat kooltaan 3,5 x 3 x 2,5 metriä. Yksi konteista voidaan sijoittaa etukannelle ja loput kolme kansirakenteiden taakse. Alusten runko on valmistettu kerroksittain siten, että ulkoreunoissa on lasikuitua ja ydin on PVC-muovia. Rakenteella on kyetty merkittävästi pienentämään ylläpitokustannuksia ja siksi Diana- ja Holm-luokkien alukset on valmistettu samankaltaisella runkorakenteella.

## Alukset
Luokka korvasi palvelukseenotettaessa Tanskan merivoimissa kolme aiempaa alusluokkaa:
*kuusi 1965-1990 palveluksessa ollutta Søløven-luokan moottoritorpedovenettä
*kuusi 1955-1989 palveluksessa ollutta Sund-luokan (Yhdysvaltain laivaston Adjutant-luokka) rannikkomiinanraivaajaa
*kahdeksan 1961-1991 palveluksessa ollutta Daphne-luokan meripuolustusvenettä

## Lähteet
Koripallo kesäolympialaisissa 2012 – miesten turnaus

**Miesten koripalloturnaus** vuoden 2012 kesäolympialaisissa alkoi 29. heinäkuuta 2012 ja päättyi 12. elokuuta 2012. Olympiakultaa voitti Yhdysvallat, kun se kaatoi loppuottelussa Espanjan. Voitolla Yhdysvallat varmisti myös paikan MM-kisoissa 2014. Pronssia voitti  Venäjä, se kaatoi pronssiottelussa Argentiinan luvuin 77-81.

Alkusarjaottelussa Yhdysvallat–Nigeria tehtiin uusi olympiaennätys, kun Yhdysvallat teki 156 pistettä yhdessä ottelussa.

## Karsinnat läpäisseet joukkueet

## Alkulohkot

### Lohko A
 
Ottelujen alkamisajat paikallisia aikoja (UTC+1)

### Lohko B

Ottelujen alkamisajat paikallisia aikoja (UTC+1)

## Pudotuspelit

Ottelujen alkamisajat paikallisia aikoja (UTC+1)
### Puolivälierät

### Välierät

### Pronssiottelu

### Loppuottelu

## Loppusijoitukset

## Kuvagalleria

Kuva:Basketball Arena, London, 30 July 2012 (2).jpg|Basketball Arena
Kuva:Mansoor Ahmed photos of Team USA basketball at London 2012 Olympics.jpg|LeBron James
Kuva:France Olympic basketball players disappointed, Sergio Llull excited.jpg|Ranskan pelaajia
Kuva:Gasol Brothers at the 2012 Summer Olympics.jpg|Gasolin veljekset
Kuva:|


## Lähteet
Pahan suudelma (romaani)

**Pahan suudelma** on kymmenes Reijo Mäen kirjoittama Vares-kirja. Kirja on julkaistu vuonna 1998. Kirjan pohjalta tehty elokuva *[[Vares – Pahan suudelma]]* sai ensi-iltansa 6. tammikuuta 2011. Elokuvan on ohjannut Anders Engström ja Varesta esittää ensimmäistä kertaa Antti Reini.

## Juoni
Nuori opiskelijatyttö on löydetty tapettuna. Tytön sukulaiset palkkaavat Vareksen tutkimaan tapausta. Lopulta mysteeri alkaa hahmottua.

## Lähteet
* http://www.kirjaseuranta.fi/Reijo_M%C3%A4ki/Pahan_suudelma/
Ahti Antti-Roiko

**Ahti Antti-Roiko** (s. 17. maaliskuuta 1959) on suomalainen raviohjastaja ja -valmentaja. Hän pitää omaa valmennustallia Kalajoen raviradalla. Ahti Antti-Roiko on 1970-luvulla alkaneella urallaan saavuttanut yli 3&nbsp;000 voittoa. Tunnetuin Antti-Roikon ohjastamista hevosista on ollut BWT Magic, jolla hän voitti useita suurkilpailuja, muun muassa kolmivuotiaiden Euroopan mestaruuden 1999, Derbyn ja St. Michelin vuonna 2000, sekä Finlandia-ajon 2001. Antti-Roiko on ohjastanut myös useita muita suurkilpailuvoittoja, muun muassa suomenhevosten Kriteriumin Pauskerilla vuonna 2007.

Ahti Antti-Roikon poika on Suomea Lontoon olympialaisissa 2012  edustanut painonnostaja Miika Antti-Roiko. Hänen serkkunsa Aki Antti-Roiko on myös raviohjastaja.

## Lähteet
*Ahti Antti-Roiko Suomen Hippoksen tietokannassa
*Kalajoen ravirata

### Viitteet
Thetis-luokka (merivalvonta-alus)

**Thetis-luokka** eli **StanFlex 3000** on Tanskan laivaston neljän merivalvonta-aluksen muodostama alusluokka.

## Alukset
Luokan alukset tilattiin lokakuussa 1987 korvaamaan palveluksessa olevat Hvidbjørnen-luokan alukset. Alukset varustettiin kalastuksenvalvontaan sekä tutkimustehtäviin. Vuonna 1991 *Thetis* varustettiin Grönlannin rannikon öljykenttienkartoitukseen, missä tehtävässä se oli vuokrattuna Nunaoilille.

Luokan alukset varustettiin helikopterikannella ja hangaarilla, jossa on tilat yhdelle Sea Lynx -helikopterille.

## Lähteet

*

### Viitteet
Don Thompson (yritysjohtaja)

**Don Thompson** on entinen McDonald’sin toimitusjohtaja ja hallituksen puheenjohtaja. Alun perin sähköinsinöörinä 1990 yritykseen tullut Thompson on syntynyt 1963.

## Lähteet
Autokeidas

**Autokeidas** on kylmäasema ja ravintola, jolla on kaksi toimipistettä, Forssassa ja toinen Iissä. Molemmilla Autokeitailla on kahvila-ravintolan ja polttoaineen myynnin lisäksi myös Hesburger ja ruokakauppa, Forssassa myös motelli ja leipomo.

## Historiaa
### Perustaminen Jokioisille
Jokioisten sosiaalijohtajana tunnettu Väinö Järvi perusti 1940-luvulla Esso-huoltoaseman Jokioisiin. Tuolloin Helsingistä Turkuun päästäkseen tuli kiertää pikkukylien kautta, joten Jokioisissa oli huoltoasemalle erityinen tarve. Kaikki toiminta keskittyi tällöin autoihin, eikä varsinaisesti ihmisille tarjottu nykypäivän tapaan palveluja, kuten ruokailua.

### Siirtyminen Forssaan

1950-luvun lopulla Järvet saivat idean siirtää yrityksen (joka tuolloin vielä tunnettiin nimellä *Autokulma*) Jokioisilta Forssaan keskelle peltoa, valtateiden 2 ja 10 risteykseen. Monet pitivät siirtoa uskaliaana.

Autokeidas sai nimensä, kun asianajaja Antti Alasentie oli tulossa Turusta kohti Forssaa syksyisenä iltana. Sumun keskeltä alkoi näkyä Autokulman valot. Näky muistutti öisen kulkijan mielestä keidasta autiomaassa. Väinö Järvi ihastui Antin nimiehdotukseen, ja nimi on edelleen käytössä.

Yrityksen toimitusjohtajana toimii nykyisin Väinö Järven pojanpoika Olli Järvi, joka sai maakunnallisen yrittäjäpalkinnon 2005.

### Ravintola
Alun perin 20 ihmiselle tehty baari kolminkertaisti paikkamääränsä 70:een 1970-luvulla, kun Sinikka Järvi otti ravintolan omalle vastuulleen.

Vuonna 1989 Autokeitaalle rakennettiin uudet toimitilat, ja ravintolan paikkamäärä nousi 250:een. Vuonna 2006 tehtiin laajennus, ja asiakaspaikkojen määrä nousi 450:een.

### Iin toimipiste
Joulukuussa 2007 Iihin valmistui Autokeitaan toinen toimipiste uuden kauppakeskuksen yhteyteen. Sen 1&nbsp;700 neliömetrin tiloihin sijoittuivat noin 400 neliön päivittäistavarakauppa, 350-paikkainen kahvila-ravintola sekä pikaruokapaikka Hesburger.

## Yrityksiä ja tunnuslukuja
Autokeidas-yritysryhmä koostuu monista osista. Forssan Autokeitaan liikevaihto vuonna 2013 oli 818&nbsp;000 euroa ja Autokeidas Forssan 252&nbsp;000 euroa. Forssan Autokeitaan kahvila-ravintolan liikevaihto oli vajaat 6 miljoonaa euroa ja henkilöstömäärä noin 40. Autokeidas Iin liikevaihto oli noin 3,5 miljoonaa ja henkilöstömäärä noin 20. Yritysryhmään kuuluu myös Forssan Scandic-hotellissa toimiva ravintola Villa, liikevaihto 1,2 milj. € ja henkilöstöä 15.

## Lähteet

## Aiheesta muualla
* http://www.autokeidas.fi/
Pia Ravenna

**Pia Ravenna** (oik. **Hjördis Sophie Tilgmann**; 25. lokakuuta 1894 Helsinki – 19. lokakuuta 1964 Helsinki) oli suomalainen oopperalaulaja ja laulupedagogi, äänialaltaan koloratuurisopraano. Hän oli yksi Suomalaisen Oopperan tähdistä, jota kutsuttiin myös Suomen satakieleksi.

Pia Ravennan vanhemmat olivat liikemies Hermann Hildor Ferdinand Tilgmann (1862–1918) ja Alma Mathilda Sjöblom (1872–1919). Hänen nuorempi veljensä oli Ruotsissa keramiikkatehtailijana toiminut Harry Tilgmann. 

Ravenna aloitti lauluopintonsa vuonna 1910 Elin Fohström-Tallqvistin johdolla ja jatkoi opintojaan Pietarissa vuosina 1915–1917 Alma Fohströmin oppilaana sekä Milanossa vuosina 1919–1921 Frederico Corradon oppilaana. Ensikonserttinsa hän antoi vuonna 1913, ja hänen oopperadebyyttinsä oli Suomalaisessa Oopperassa vuonna 1917 Sevillan parturin *Rosinan* roolissa.

Ravenna lähti 1920-luvun vaihteessa ulkomaille luomaan kansainvälistä uraa. Hän esiintyi muun muassa Egyptissä pitkällä kiertueella italialaisen oopperaseurueen mukana ja sen jälkeen eri puolilla Eurooppaa konserttikiertueilla ja monien oopperatalojen vierailijana. Suomalaiseen oopperaan hän palasi vuonna 1928, jossa hänen kiinnityksensä kesti vuoteen 1940 saakka. 

Ravennan puoliso oli vuosina 1924–1950 laulaja Alessio Costa (oik. Konstantin Alexandroff). Laulunopettajana Ravenna toimi sekä vuonna 1938 puolisonsa kanssa Helsinkiin perustamassaan yksityisessä laulukoulussa (Studio Ravenna-Costa) että Helsingin Kansankonservatoriossa. Jäähyväiskonserttinsa Ravenna piti syksyllä 1951.

Uransa aikana Ravenna esiintyi omien laskujensa mukaan yhteensä noin 800 ooppera&shy;näytöksessä ja konsertissa, joista kumpiakin oli suunnilleen sama määrä. Hän myös levytti sekä ooppera-aarioita että yksin- ja kansanlauluja. Levytyksensä hän teki vuosina 1924–1929 Berliinissä. Lisäksi hänen lukuisat radioesiintymisensä tekivät häntä suuren yleisön keskuudessa tunnetuksi. 

## Lähteet
*Pia Ravenna: Una voce poco fa. Yle elävä arkisto
*Uppslagsverket Finland 
*Pia Ravenna. Kansallinen äänigalleria 

### Viitteet

## Kirjallisuutta
*
My Blue Heaven

**My Blue Heaven** tarkoittaa seuraavia asioita:

* ”My Blue Heaven”, Walter Donaldsonin säveltämä ja George A. Whitingin sanoittama kappale
* *[[Sinitaivas (elokuva)|Sinitaivas]]* (*My Blue Heaven*), yhdysvaltalainen elokuva vuodelta 1950
* *[[Gangsterilähiö]]* (*My Blue Heaven*), yhdysvaltalainen elokuva vuodelta 1990.
Toka

**Toka** on suomalainen yksirunkoinen perussiipiliidokki, jonka on suunnitellut Olavi Lumes. Liidokki hankitaan rakennussarjana, ja se on tarkoitettu aloittelevalle lennokkiharrastajalle toiseksi rakentelukohteeksi esimerkiksi *Eka*-liidokin jälkeen. Liidokin helppo rakennettavuus perustuu puolivalmiiseen siipeen, joka on materiaaliltaan solumuovia. Alle 16-vuotiaat kilpailevat Toka-liidokeilla aina kansalliselle tasolle asti. Toka-kilpailujärjestelmän loppukilpailut järjestetään vuosittain Jämijärvellä.

## Lähteet
The Desert Sessions

** The Desert Sessions** (suom. ”aavikkosessiot”) on sarja muusikoita, jotka kokosi yhteen ensimmäisen kerran Josh Homme vuonna 1997. Artistit kuten Brant Björk, PJ Harvey, Jeordie White, Dave Catching, Nick Oliveri, Mark Lanegan, John McBain, Ben Shepherd, Josh Freese, Chris Goss, Alain Johannes, Troy Van Leeuwen, Karl Doyle, Dean Wheen ja monet muut Palm Desert Scenestä ovat vaikuttaneet lauluntekijöinä ja muusikkoina.

## Historia
The Desert Sessions syntyi elokuussa vuonna 1997 Rancho de la Lunalla, kun Homme toi yhteen muusikkoja bändeistä Monster Magnet, Goatsnake, Earthlings?, Kyuss (hänen oma bändinsä, joka oli hajonnut vuonna 1995) ja Soundgarden. Rancho de la Luna on vanha talo, joka on täytetty harvinaisilla ja uniikeilla äänityslaitteilla ja instrumenteilla, ja jonka omisti Dave Catching ja Fred Drake. Laulut on kirjoitettu paikan päällä tunneissa. Monet tarinat ovat kasvaneet The Desert Sessionsin ympärillä. Esimerkiksi laulun "Creosote" levyltä *Volumes 9 & 10* oli kirjoittanut Dean Ween ja Alain Johannes talon etukuistilla neljän minuutin kuluttua tapaamisestaan. Samalla tavalla Chris Goss ja PJ Harvey kirjoittivat laulun ”There Will Never Be a Better Time” sen jälkeen kun ne menivät kuistille neljäksi minuutiksi akustisen kitaran kanssa; he menivät takaisin taloon ja äänittivät laulun yhdellä otolla.

## Nykyinen tilanne
”Mitään ei ole menossa nyt. Toivon että olisi, mutta minulla ei ole aikaa. Ne (sessiot) eivät tule koskaan loppumaan, koska sille ei ole mitään syytä. Mutta haluaisin tehdä niistä enemmän säännöllisiä.” – Josh Homme Billboard.comin haastattelussa 13. huhtikuuta, 2007. 

## Diskografia
### Alkuperäiset 10" vinyylijulkaisut

### Levykokoelmat

## Katso myös
*Palm Desert Scene
*Stoner rock

## Lähteet

## Aiheesta muualla
* Virallinen sivu
* Allmusic.com
* Rekords Rekords
Im Dong-Hyun

**Im Dong-Hyun** (, s. 12. toukokuuta 1985 Chungju) on eteläkorealainen jousiampuja. Hän on olympiavoittaja ja maailmanmestari. Hän on virallisesti sokea, sillä hän näkee vasemmalla silmällään vain 10&nbsp;% ja oikealla silmällään 20&nbsp;% normaalitasoon verrattuna.

Im kuului miesten joukkuekilpailun olympiakultaa voittaneeseen Etelä-Korean joukkueeseen Ateenassa 2004 ja Pekingissä 2008. Lontoossa 2012 hän teki alkukarsinnassa maailmanennätyksen 699 pistettä. Joukkuekilpailussa Etelä-Korea jäi pronssille. Joukkueessa ampuivat Imin lisäksi Kim Bub-Min ja Oh Jin-Hyek. Henkilökohtaisessa kilpailussa hän oli Ateenassa kuudes ja Pekingissä ja Lontoossa yhdeksäs. 

Im on voittanut tauluammunnan henkilökohtaisen kilpailun maailmanmestaruuden Leipzigissa 2007, saanut hopeaa New Yorkissa 2003 ja Ulsanissa 2009 sekä sijoittunut neljänneksi Torinossa 2011. Kaikissa näissä kilpailuissa hän voitti myös miesten joukkuekilpailun maailmanmestaruuden, Torinossa 2011 lisäksi sekajoukkueiden MM-kultaa..

Im on voittanut Aasian kisoissa henkilökohtaisessa kilpailussa kultaa Dohassa 2006 ja pronssia Busanissa 2002. Joukkuekilpailun Etelä-Korea voitti Busanissa 2002, Dohassa 2006 ja Kantonissa 2010. Hän on voittanut henkilökohtaisen kilpailun Aasian-mestaruuskilpailuissa New Delhissä 2005 ja universiadeissa Shenzhenissä 2011. Hän on voittanut lisäksi maailmancupin kilpailuja.

## Lähteet
Seitsemän unikekoa

**Seitsemän unikekoa** eli **Efesoksen seitsemän unikekoa** olivat vanhan, sekä kristittyjen että muslimien keskuudessa laajalti tunnetun legendan mukaan seitsemän nuorta miestä, jotka Deciuksen kristittyjen vainojen aikana noin vuonna 250 piiloutuivat erääseen lähellä Efesoksen ulkopuolella sijaitsevaan luolaan, ja siellä nukahdettuaan heräsivät vasta lähes 200 vuotta myöhemmin. 

Seitsemän unikeon muistoksi 27. heinäkuuta vietetään unikeonpäivää.

## Legenda

Legendan mukaan Efesoksen seitsemän unikekoa olivat Maximianus, Malcus, Marcus, Dionysius, Johannes, Serafion ja Konstantinus. Deciuksen kristittyjen vainojen aikana he piiloutuivat erääseen kaupungin ulkopuolella olevaan luolaan. Heidät kuitenkin huomattiin, ja tyranni käski tukkia luolan suun kivillä, jotta he nääntyisivät nälkään. He kuitenkin pysyivät hengissä, mutta nukahtivat ihmeellisellä tavalla ja heräsivät vasta 187 vuotta myöhemmin, kun alueen perinnökseen saanut Adolios käski orjiensa vierittää kiven pois, jotta sitä voitiin käyttää rakentamiseen. Tällöin luolaan tuli auringon valoa, joka herätti nukkujat. He luulivat nukkuneensa vain muutaman tunnin, ja nälissään he valitsivat keskuudestaan yhden, Malcuksen, toisten lähteiden  mukaan nimeltään Iamblikhoksen, jonka piti käydä kaupungissa ostoksilla.

Tällä välin oli kuitenkin kristinusko tullut valtionuskonnoksi, ja Efesos kuului nyt Itä-Rooman valtakuntaan, jonka keisarina tuolloin oli Theodosius II. Iamblikhos hämmästeli suuresti muuttunutta kotikaupunkiaan ja erityisesti kaupungin portille ilmestynyttä suurikokoista, voittoisaa ristiä. Toisaalta hänen vanhanaikainen pukunsa ja vanhahtava kielensä hämmästyttivät leipuria, jonka luona hän asioi. Kun hän lisäksi aikoi maksaa vanhalla, Deciuksen aikaisella rahalla, hänellä epäiltiin olevan salainen aarrekätkö, ja hänet toimitettiin oikeuden eteen. Vasta tällöin hänelle selvisi, että tällä välin oli kulunut lähes kaksisataa vuotta. Kun tieto ihmeestä levisi julkisuuteen, Efesoksen piispa, papit ja virkamiehet ja lopulta keisarikin tulivat katsomaan luolaa. Siellä nukkuneet miehet siunasivat heidät, mutta kuolivat pian sen jälkeen.

Legenda pitää ihmeen tapahtumapaikkana niin kutsuttua Seitsemän unikeon luolaa ( Efesoksen raunioalueen lähellä.

## Varhaisimmat maininnat

Tiettävästi ensimmäisenä seitsemän unikekoa mainitsi syyrialainen piispa Jaakob Sarugilainen eräässä saarnassaan vain puoli vuosisataa unikekojen väitetyn heräämisen jälkeen.  Gregorius Toursilainen käänsi 500-luvulla legendan syyriasta latinaksi, minkä jälkeen se tuli nopeasti yleisesti tunnetuksi.

Kertomus seitsemästä unikeosta esiintyy Koraanissa suurassa 18 (Al-Kahf), minkä vuoksi se tunnetaan myös muslimien keskuudessa.

## Lähteet

## Aiheesta muualla
Passiokasvit

**Passiokasvit** eli **kärsimyskukkakasvit** (*Passifloraceae*) on kaksisirkkaisten kukkakasvien heimo lahkossa *[[Malpighiales]]*. Heimon synonyymejä ovat *Modeccaceae*, *Paropsiaceae* ja *Smeathmanniaceae*. Heimoon kuuluu 27–28 sukua ja noin 935 lajia, lähinnä subtrooppisilla ja trooppisilla ilmastovyöhykkeillä.

## Kuvaus

Passiokasvit ovat ruohovartisia tai puuvartisia pienehköjä kasveja, usein köynnöstäviä. Lehdet ovat yleensä vuorottaiset tai kierteiset, ja muodoltaan joko soikeat tai sormijakoiset. Kukat ovat säteittäin symmetrisiä, yleensä kaksineuvoisia. Sekä verholehtiä että terälehtiä on tavallisesti viisi. Hedelmä on marja tai kota.

## Suvut

Passiokasvit jaetaan kolmeen eri alaheimoon ja 27–28 eri sukuun.

## Levinneisyys

Passiokasveja esiintyy Australiassa, eteläisessä Aasiassa, Saharan eteläpuolisessa Afrikassa, sekä Pohjois- ja Etelä-Amerikan trooppisilla, subtrooppisilla ja lämpimillä lauhkeilla alueilla.

## Käyttö

Passiokasveista lähinnä passioiden (*Passiflora*) suvun kasveja käytetään sekä koristekasveina lähinnä suurten kukkiensa vuoksi, sekä ravintokasveina hedelmiensä vuoksi. Hedelmiä varten viljellään lähinnä punapassiota (*Passiflora edulis*), jättipassiota (*Passiflora quadrangularis*) ja makeapassiota (*Passiflora ligularis*).

## Kuvia


Image:Fleur_de_passiflore2.jpg|Kärsimyspassio (*Passiflora caerulea*)
Image:Passiflora_racemosa-IMG_6165.jpg|Terttupassio (*Passiflora racemosa*)
Image:Adenia_pechuelii-01.jpg|Puikkopassiokki (*Adenia pechuelii*)
Image:Adenia glauca KirstenboshBotGard09292010B.jpg|Sinipassiokki (*Adenia glauca*)


## Lähteet

### Viitteet